CELEX: 32011D0496
Language: lt
Date: 1312848000000
Title: 2011/496/ES: 2011 m. rugpjūčio 9 d. Komisijos įgyvendinimo sprendimas dėl standarto EN 16156:2010 „Cigaretės. Degumo vertinimas. Saugos reikalavimas“ ir standarto EN ISO 12863:2010 „Standartinis cigarečių degumo vertinimo bandymo metodas“ atitikties Europos Parlamento ir Tarybos direktyvos 2001/95/EB bendrajam saugos reikalavimui ir standarto EN 16156:2010 „Cigaretės. Degumo vertinimas. Saugos reikalavimas“ ir standarto EN ISO 12863:2010 „Standartinis cigarečių degumo vertinimo bandymo metodas“ nuorodų paskelbimo Europos Sąjungos oficialiajame leidinyje (pranešta dokumentu Nr. C(2011) 5626)  Tekstas svarbus EEE

10.8.2011   
            
            
               LT
            
            
               Europos Sąjungos oficialusis leidinys
            
            
               L 205/31
            
         KOMISIJOS ĮGYVENDINIMO SPRENDIMAS
   2011 m. rugpjūčio 9 d.
   dėl standarto EN 16156:2010 „Cigaretės. Degumo vertinimas. Saugos reikalavimas“ ir standarto EN ISO 12863:2010 „Standartinis cigarečių degumo vertinimo bandymo metodas“ atitikties Europos Parlamento ir Tarybos direktyvos 2001/95/EB bendrajam saugos reikalavimui ir standarto EN 16156:2010 „Cigaretės. Degumo vertinimas. Saugos reikalavimas“ ir standarto EN ISO 12863:2010 „Standartinis cigarečių degumo vertinimo bandymo metodas“ nuorodų paskelbimo Europos Sąjungos oficialiajame leidinyje
   
   (pranešta dokumentu Nr. C(2011) 5626)
   (Tekstas svarbus EEE)
   (2011/496/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 2 dalies pirmą pastraipą,
   pasikonsultavusi su nuolatiniu komitetu, įsteigtu pagal 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką (2), 5 straipsnį,
   kadangi:
   
               (1)
            
            
               Direktyvos 2001/95/EB 3 straipsnio 1 dalimi gamintojai įpareigojami tiekti rinkai tik saugius gaminius;
            
         
               (2)
            
            
               pagal Direktyvos 2001/95/EB 3 straipsnio 2 dalies antrą pastraipą gaminys laikomas saugiu (atsižvelgiant į riziką ir rizikos kategorijas, kurioms taikomi atitinkami nacionaliniai standartai), kai jis atitinka neprivalomus nacionalinius standartus, kuriais perkeliami Europos standartai, kurių nuorodas pagal direktyvos 4 straipsnio 2 dalį Komisija paskelbė Europos Sąjungos oficialiajame leidinyje;
            
         
               (3)
            
            
               pagal direktyvos 4 straipsnio 1 dalį Europos standartus nustato Europos standartizavimo organizacijos pagal Komisijos suteiktus įgaliojimus;
            
         
               (4)
            
            
               pagal 4 straipsnio 2 dalį Komisija skelbia tokių standartų nuorodas;
            
         
               (5)
            
            
               2008 m. birželio mėn. Komisija Europos standartizacijos komitetui (CEN) suteikė įgaliojimą M/425 parengti Europos saugos standartą dėl cigarečių keliamo gaisro pavojaus;
            
         
               (6)
            
            
               gavęs Komisijos įgaliojimą CEN patvirtino standartą EN 16156:2010 „Cigaretės. Degumo vertinimas. Saugos reikalavimas“. Šiame standarte daroma nuoroda į standartą EN ISO 12863:2010 „Standartinis cigarečių degumo vertinimo bandymo metodas“. Todėl skelbiant standarto EN 16156:2010 nuorodą taip pat turi būti daroma nuoroda į EN ISO standartą;
            
         
               (7)
            
            
               standartas EN ISO 12863:2010 buvo iš dalies pakeistas techninių klaidų ištaisymu (3). CEN patvirtino klaidų ištaisymą be pakeitimų (4) ir įtraukė į standartą EN 16156:2010;
            
         
               (8)
            
            
               standartai EN 16156:2010 ir EN ISO 12863:2010 atitinka įgaliojimą M/425 ir Direktyvoje 2001/95/EB nustatytą bendrą saugos reikalavimą. Jų nuorodos turi būti paskelbtos Europos Sąjungos oficialiajame leidinyje;
            
         
               (9)
            
            
               siekiant sėkmingai įdiegti standartus, pramonei turi būti suteikta pakankamai laiko, kad galėtų pritaikyti gamybą prie standartuose numatyto saugos lygio. Standartų nuorodos turi būti skelbiamos Oficialiajame leidinyje praėjus 12 mėnesių nuo 2010 m. lapkričio 17 d. – CEN standartų priėmimo dienos, norint užtikrinti, kad po tos datos gaisrinės saugos prielaida visose valstybėse narėse būtų grindžiama tais pačiais kriterijais. Kad būtų užtikrintas aiškumas ir teisinis tikrumas vidaus rinkoje visų valstybių narių rinkos priežiūros institucijos, vertindamos cigarečių gaisrinę saugą (taip pat cigarečių pardavimo vartotojams etapu), turėtų atsižvelgti į 8 konstatuojamojoje dalyje minėtus Europos standartus;
            
         
               (10)
            
            
               šiame sprendime numatytos priemonės atitinka Direktyva 2001/95/EB įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Standartas EN 16156:2010 „Cigaretės. Degumo vertinimas. Saugos reikalavimas“ ir standartas EN ISO 12863:2010 „Standartinis cigarečių degumo vertinimo bandymo metodas“ atitinka Direktyvoje 2001/95/EB nustatytą bendrą saugos reikalavimą, susijusį su jais reglamentuojama rizika.
   2 straipsnis
   Standartų EN 16156:2010 ir EN ISO 12863:2010 nuorodos skelbiamos Europos Sąjungos oficialiojo leidinio C dalyje 2011 m. lapkričio 17 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2011 m. rugpjūčio 9 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 11, 2002 1 15, p. 4.
   
      (2)  OL L 204, 1998 7 21, p. 37.
   
      (3)  Techninių klaidų ištaisymas 1. Nuorodos numeris ISO 12863:2010/Cor.1:2011(E).
   
      (4)  Nuoroda: EN ISO 12863:2010/AC:2011.